หุ้นสหรัฐฯปิดลบอย่างแรง
ดัชนีหุ้นดาวโจนส์&nbsp; ปิดที่ 12,387.39 จุด ลดลง 92.34 จุด ด้านแนสแดค&nbsp; ปิดที่ 2,765.11 จุด&nbsp; เพิ่มขึ้น 24.69 จุด ฉุดราคาน้ำมันปิดลบแรง
19 ก.ค. 2554

ดัชนีหุ้นดาวโจนส์  ปิดที่ 12,387.39 จุด ลดลง 92.34 จุด ด้านแนสแดค  ปิดที่ 2,765.11 จุด  เพิ่มขึ้น 24.69 จุด ฉุดราคาน้ำมันปิดลบแรง 
ความกังวลต่อวิกฤตหนี้ยุโรปและปัญหาเพดานหนี้ในวอชิงตันส่งผลกระทบอย่างสาหัสต่อตลาดหุ้นสหรัฐฯ โดยวานนี้วอลล์สตรีท ปิดลบเกือบร้อยละ 1 เลยทีเดียว
ดัชนีหุ้นดาวโจนส์ ลดลง 92.34 จุด (0.74 เปอร์เซ็นต์) ปิดที่ 12,387.39 จุด แนสแดค เพิ่มขึ้น 24.69 จุด (0.89 เปอร์เซ็นต์) ปิดที่ 2,765.11 จุด เอสแอนด์พี เพิ่มขึ้น 10.66 จุด (0.81 เปอร์เซ็นต์) ปิดที่ 1,305.48 จุด
ขณะที่ราคาน้ำมันดิ่งแรงเมื่อวันจันทร์  จากแรงฉุดของความกังวลต่อวิกฤตหนี้ยุโรปและปัญหาเพดานหนี้ที่ยังไม่มีทางออกในวอชิงตัน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 1.31 ดอลลาร์ ปิดที่ 95.93 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนกันยายน ลดลง 1.21 ดอลลาร์ ปิดที่ 116.05 ดอลลาร์ต่อบาร์เรล